נמל התעופה לה גוארדיה

נמל התעופה לה גוארדיה (קוד IATA:‏ LGA) הוא נמל תעופה בין-לאומי הממוקם בחלק הצפוני של רובע קווינס של העיר ניו יורק, כ-13 קילומטרים בלבד ממרכז מנהטן. זהו נמל התעופה הקטן ביותר מבין שלושת נמלי התעופה שמשרתים את אזור המטרופולין של ניו יורק (האחרים הם קנדי וניוארק. לאורך השנים נמל התעופה ספג לא מעט ביקורת על כך שחלק מהמתקנים של נמל התעופה מיושנים וכמו כן, במספר סקרים שונים שבוצעו לאורך השנים לה גוארדיה דורג על ידי הנוסעים כנמל התעופה הגרוע ביותר בארצות הברית.. למרות הביקורות, נמל התעופה לה גוארדיה נותר גם כיום נמל תעופה מרכזי והומה הן עבור נוסעים מקומיים והן עבור נוסעים בין-לאומיים, ועוברים בו מדי שנה מעל ל-30 מיליון נוסעים. נמל התעופה, אשר נקרא על שם ראש עיריית ניו יורק לשעבר פיורלו לה גוארדיה, נפתח בשנת 1939 ועבר מספר שיפוצים ושדרוגים מהותיים לאורך השנים. נמל התעופה מורכב מארבעה טרמינלים, אשר לכל אחד מהם מאפיינים ושירותים ייחודיים משלהם. נמל התעופה מכיל ממגוון רחב של שירותים ומתקנים, כולל בין היתר חיבר חינם לאינטרנט אלחוטי, ואפשרויות אוכל ושופינג רבות. ישנם גם אפשרויות תחבורה מ/אל נמל התעופה, כולל מוניות, אוטובוסים ורכבת המטרו. == רקע כללי == נמל התעופה משמש כיום בעיקר לחלק ניכר מטיסות הפנים של תושבי אזור ניו יורק רבתי (זהו שדה התעופה המועדף לטיסות פנים לבוסטון או לוושינגטון). חברות התעופה העיקריות הפועלות בנמל התעופה הן אמריקן איירליינס, דלתא איירליינס ואמריקן איירווייז. == טרמינלים == נמל התעופה מכיל ארבעה טרמינלים: טרמינל B (הטרמינל המרכזי) - הטרמינל הראשי בנמל התעופה. בטרמינל ישנם 37 שערי עלייה למטוסים. בטרמינל זה פועלות כל החברות מלבד חברות התעופה דלתא איירליינס, נורת'ווסט איירליינס ו-US איירווייס. חברת התעופה הגדולה ביותר שעושה שימוש בטרמינל זה היא אמריקן איירליינס. טרמינל D (טרמינל דלתא) - הטרמינל המרכזי בו פועלת חברת דלתא איירליינס. בטרמינל זה 11 שערי עלייה למטוסים. טרמינל A (טרמינל התעופה הימית (Marine Air Terminal)) - בניין הטרמינל הוותיק ביותר של נמל התעופה לה גוארדיה. הטרמינל משמש בעיקר את חברת דלתא איירליינס. טרמינל C (טרמינל US איירווייז) - נמצא בשימוש רק על ידי חברת US איירווייס. בטרמינל זה 22 שערי עלייה למטוסים. == טיסות == == מפה אינטראקטיבית == המספרים על גבי המפה שלהלן מסמנים בין היתר את המיקום של מוקדי העניין המצוינים לעיל. == תחבורה אל הנמל וממנו == === באוטובוס === פשוט למדיי להגיע או לצאת מנמל התעופה באמצעות האוטובוסים העירוניים הנוסעים בקו M60. האוטובוסים הנוסעים בקו זה עוצרים בכל הטרמינלים של נמל התעופה וחוצים את מנהטן ברחוב מס' 125. עלות כרטיס הנסיעה (נכון ל-2014) היא 2.75 דולרים. שימו לב כי תוכלו לשלם על הנסיעה רק באמצעות מטבעות. הקפידו להשיג מטבעות בנמל התעופה מבעוד מועד. אם אתם מתכננים להישאר בניו יורק כמה ימים לכל הפחות, מומלץ לרכוש בנמל התעופה כרטיס MetroCard אשר באמצעותו תוכלו לשלם על הנסיעה באוטובוסים וברכבות של ניו יורק. עלות הנסיעה לנוסעים המשתמשים בכרטיס ב-MetroCard היא 2.50 דולרים. === במונית === שימו לב כי בעוד שניתן לקחת מונית בנמל התעופה, נסיעה במונית מנמל התעופה למנהטן תעלה בסביבות 20 עד 30 דולרים. אם תיקחו מונית, מומלץ לוודא כי נהג המונית ייקח אתכם למנהטן דרך כביש מס' 59 אשר מגיע למנהטן בנסיעה על גשר קווינסבורו (זו הדרך הקצרה ביותר למנהטן מנמל התעופה, ולא תצטרכו לשלם עלויות נוספות אשר נגבות בגשרים האחרים שמהם נכנסת תנועה למנהטן). === במכונית === בנמל התעופה ישנם כ-9,600 מקומות חנייה לציבור. == תחבורה בנמל התעופה == == דברים שניתן לעשות בעת המתנה בין טיסות == == קניות == == אוכל ושתייה == == לינה == == חשוב לדעת == === נגישות תקשורתית === == יעדים סמוכים בולטים == == ראו גם == == הערות שוליים ==